open-index/open-wikipedia-markdown huggingface dataset:
Rafael Leonidas Trujillo

:*Se også [[Rafael Trujillo (seiler)]]*

**Rafael Leonidas Trujillo Molina** ( født 24. oktober 1891 i San Cristóbal, død 30. mai 1961 i Santo Domingo), kalt **El Jefe** (, «Sjefen»), var en dominikansk politiker. Han var Den dominikanske republikks caudillo i over 30 år. Han ble president i periodene 1930–1938 og 1942–1952, men i virkeligheten utøvet han absolutt makt både i mellomperioden og etter 1952. Han undertrykket all form for opposisjon med brutal makt. Etter noen år kom mer og mer av landets rikdommer på hans og hans slekts hender.

Under Persillemassakren i oktober 1937 ble mellom 20 000 og 30 000 haitiere som levde på den dominikanske siden av grensen, drept etter ordre fra Trujillo.

Erkebiskop Maurilio Silvani, den pavelige nuntius til Haiti bidro til at det ble fremforandlet et oppgjør etter massakren. I forhandlinger med Trujillo, fikk han sikret en skadeserstatning på 750.000 dollar til Haiti.

Trujillo ble etterhvert grepet av stormannsgalskap, og hans styre ble stadig mer voldelig. Hans over 30 år lange tyranni er gått inn i historien som *La Era de Trujillo* («Trujillo-æraen»). og anses som noe av det blodigste Latin-Amerika har sett på 1900-tallet. Til slutt ble han skutt av medlemmer av sin egen armé i sin bil.

## Referanser


## Litteratur

* Robert Crassweller: *Trujillo: The life and times of an caribbean dictator*, New York, MacMillan 1966
* Bernard Diederich: *Trujillo: The death of the dictator*, Markus Wiener Publ., 2000, ISBN 1-55876-206-X
* Michel Ferracci-Porri: *La Môme Moineau*
* Wolfgang Schreyer: *Die dominikanische Tragödie: Der Adjutant/Der Resident/Der Reporter*. Dreiteiler, Trujillos Sturz und die Zeit danach.
* Richard Lee Turits: *Foundations of Despotism: Peasants, the Trujillo Regime, and Modernity in Dominican History*, Stanford University Press 2004, ISBN 0-8047-5105-6
Matricaria suaveolens

***Matricaria suaveolens*** kan referere til:

* Kamomilleblom, en art i gruppen kamilleblomslekten.
* Tunbalderbrå, en plante, liten og grønn, med et gulgrønt knoppete «hode» uten kronblader.
Daniel Bedingfield

**Daniel John Bedingfield** (født 3. desember 1979) er en sanger og sangforfatter. Han kommer fra New Zealand, men bor nå i England. Han er broren til Natasha Bedingfield. Daniel Bedingfield har utgitt to album, *Gotta Get Thru This* (2002) og *Second First Impression* (2005). 

## Referanser


## Eksterne lenker
* 
* 
* 
*
Yves Makabu-Makalambay

**Yves Makabu-Makalambay**  (født 31. januar, 1986) er en belgisk målvakt som for tiden eies av Hibernian F.C., og som tidligere har spilt for Chelsea FC. Han spiller også på Belgias under-21 landslag. Han har en enorm fysikk, og måler 1,97 m høy på sokkelesten. Hans foreldre er fra den Den demokratiske republikken Kongo.

I februar 2006 var han på lån i Watford for å dekke for den suspenderte keeperen Ben Foster. Watfordsjef Adrian Boothroyd har sagt at han var interessert i å knytte ham til seg  til 2006-07 sesongen, men han ble værende i Chelsea.

På grunn av skader på Petr Cech og Carlo Cudicini var han på benken i Chelseas seier over Barcelona, som backup for Henrique Hilário i Mesterligaen. Dette hans første sjanse på a-laget for klubben.

Med Magnus Hedmans ankomst til Chelsea ble Yves relegert til femte valg som keeper i Chelsea FC.

## Referanser


## Eksterne lenker
*
Sexes gate

**Sexes gate** finnes flere steder:

* Sexes gate (Oslo), en gate på Tøyen i bydel Gamle Oslo.
* Sexes gate (Kongsberg)
Lana Turner

**Julia Jean «Lana» Turner** (født 8. februar 1921, død 29. juni 1995) var en amerikansk skuespiller.

Turner har spilt i filmer som *[[Postbudet ringer alltid to ganger]]* (1946) og *[[Blendende løgn]]* (1952). Hun har også fått en stjerne på Hollywood Walk of Fame.

## Filmografi (utvalg)
* 1938 – *[[Andy Hardy og kjærligheten]]*
* 1941 – *[[Blant stjerner og kometer]]*
* 1946 – *[[Marco Polo (film)|Marco Polo]]*
* 1946 – *[[Postbudet ringer alltid to ganger]]*
* 1947 – *[[Den store fristelsen]]*
* 1952 – *[[Blendende løgn]]*
* 1955 – *[[Og så kom regnet]]* 
* 1959 – *[[Opprør mot livet]]*

## Referanser


## Eksterne lenker
*
Ava Gardner

**Ava Lavinia Gardner** (født 24. desember 1922, død 25. januar 1990) var en amerikansk skuespillerinne.

Gardner signerte filmkontrakt med Metro-Goldwyn-Mayer i 1941. De første årene spilte hun for det meste små roller, før hun gjorde seg bemerket i film noiren *[[Drapsmenn (1946)|Drapsmenn]]* (1946). Gardner ble nominert til Oscar for beste kvinnelige hovedrolle for rolletolkningen sin i den romantiske dramafilmen *[[Mogambo]]* (1953).

Gardner spilte i filmer som *[[The Hucksters]]* (1947), *[[Manhattan karusell]]* (1949), *[[Pandora og den flygende hollender]]* (1951), *[[Show Boat (1951)|Show Boat]]* (1951), *[[Sneen på Kilimanjaro (film)|Sneen på Kilimanjaro]]* (1952), *[[Barfotgrevinnen]]* (1954), *[[55 dager i Peking]]* (1963), *[[Syv dager i mai]]* (1964), *[[Iguana-natten (film)|Iguana-natten]]* (1964), *[[Roy Bean – Loven vest for Pecos]]* (1972), *[[Jordskjelvet]]* (1974) og *[[Alarm på Nord-Ekspressen]]* (1976). Hun var aktiv som skuespiller frem til 1986. 

Gardner var gift med Mickey Rooney fra 1942 til 1943, Artie Shaw fra 1945 til 1946 og Frank Sinatra fra 1951 til 1957. Hun døde i London i 1990, 67 år gammel.

Gardner fikk en stjerne på Hollywood Walk of Fame i 1960. I 1999 ble hun kåret til tidenes 25. største kvinnelige filmlegende av Det amerikanske filminstituttet.

## Filmografi (utvalg)
* 1946 – *[[Drapsmenn (1946)|Drapsmenn]]*
* 1952 – *[[Sneen på Kilimanjaro (film)|Sneen på Kilimanjaro]]*
* 1953 – *[[Mogambo]]*
* 1957 – *[[Og solen går sin gang (film)|Og solen går sin gang]]*
* 1974 – *[[Jordskjelvet]]*
* 1976 – *[[Alarm på Nord-Ekspressen]]*
* 1979 – *[[Byen brenner]]*
* 1980 – *[[Presidenten kidnappet]]*

## Referanser




## Eksterne lenker
*
James Rainwater

**Leo James Rainwater** (født 9. desember 1917 i Council i Idaho i USA, død 31. mai 1986 i New York City) var en amerikansk fysiker og nobelprisvinner. 

Sammen med Aage Niels Bohr og Ben Mottelson ble han tildelt Nobelprisen i fysikk i 1975 for *oppdagelsen av forbindelsen mellom kollektive bevegelser og partikkelbevegelser i atomkjerner, samt den derpå baserte utviklingen av teorien for atomkjernens struktur*.

## Biografi
Rainwater ble født i Council i Idaho, men flyttet etter farens død i 1918 til Hanford i California. Han tok kandidateksamen i fysikk ved California Institute of Technology i 1939 og fortsatte studiene ved Columbia University, der han doktorerte i 1946. Under andre verdenskrig arbeidet han på atombombeprosjektet. I 1949 begynte han å utarbeide teorien om at ikke alle atomkjerner, i motsetning til den allmenne oppfatningen, var sfæriske. Ideene hans ble senere tstet og bekreftet av Bohrs og Mottelsons eksperimenter. 

Rainwater bidro også til den vitenskapelige forståelsen av røntgenstråling og deltok i prosjekter fra United States Atomic Energy Commission m.m. Han sluttet seg til fysikkfakultetet ved Columbia i 1946 og ble professor samme sted i 1952. I 1963 ble Rainwater tildelt *Ernest Orlando Lawrence Award*. Han ble utnevnt til *Pupin Professor of Physics* i 1982.

## Referanser


## Eksterne lenker
Båstad (Trøgstad)

:*For det [[Sverige|svenske]] tettstedet, se [[Båstad]]*.

**Båstad** er en bygd i den nordlige delen av Trøgstad i Indre Østfold kommune. Stedet ligger 8&nbsp;km fra Skjønhaug, det tidligere kommunesenteret i Trøgstad, langs riksvei 22.

Tettstedet i bygda er Heiås, men lokalt brukes navnet Heiås kun om området rundt veikrysset Båstadveien (riksvei 22) - Sentvetveien (fylkesvei 773). Kommuneadministrasjonen i Trøgstad omtalte tettstedet som Båstad. Båstad er også navnet på poststedet, med nummer 1866.

Bygda har barneskole (Båstad skole), barnehage, butikk, bensinstasjon, motell og campingplass. Idrettsanleggene i bygda omfatter en kunstisbane for skøyter (400 meter), fotballbane (gress), lysløype (3&nbsp;km), tennisbane og skytterbane.

Båstad kirke er bygd i 1860.

Båstad innehar kulderekorden for Østfold fylke på -34,9 grader, satt den 9. februar 1966.

## Referanser
Morr

**Morr** har flere betydninger:

*Morr – borebiller
*Morr – malt eller hakket innmat
*Morr eller Morrpølse – norsk spekepølse
*Morr Music – tysk plateselskap
Sexes gate (Oslo)

:*Se [[Sexes gate|pekerside]] for flere forekomster av Sexes gate.*

**Sexes gate** (5A-5C, 2A-12) er en gate i Oslo på Tøyen i bydel Gamle Oslo. Veien starter i Jens Bjelkes gate og går til Hagegata. Veien fikk sitt navn i 1891 etter professor Sjur Amundsen Sexe (1808–1888), som var professor i bergbygning og fysisk geografi.

## Bygninger
* Sexes gate 2 (1896) er tegnet av O.B.T. Johnsen (1859-1911). 
* Tøyen skole ligger i krysset Hagegata og Sexes gate med adresse Hagegata 19.

## Referanser


## Litteratur
*
Øyebunaden

**Øyebunaden** er en bunad fra Øye i Kvinesdal kommune i Agder.
Den stammer fra Kristiansands-bunaden, men har noen få variasjoner i farger og mønster.

## Eksterne lenker
* Bunadsbilder
Raide

**Raide** er et pseudonym som blir benyttet av en norsk graffitikunstner (writere) i Oslo.

Raide startet sin graffitikarriere i 1985 og var grunnleggeren av nettverket United Taggers, som senere ble til den mindre og tettere organiserte gruppen Crime Empire. Han var en av de mest aktive da hiphop kom til Norge tidlig på 80-tallet, og fungerte som en lederskikkelse og strateg for det norske graffitimiljøet. Raide har jobbet med kunstnerkollektivet Baktruppen. Han har også utgitt jubileumsnummer for graffiti/hiphop-magasinet *FatCap*.

## Referanser


## Litteratur
*Holen, Øyvind; *Hiphop-hoder Fra Beat Street til bygde-rap*, Oslo 2004 ISBN 82-430-0311-8
*Høigård, Cecilie; *Gategallerier*, Valdres 2007 ISBN 978-82-530-3016-6

## Eksterne lenker
* Hiphop-magasinet ''Fat Cap''
Crime Empire

**Crime Empire** (CEP) var en organisert graffitigruppe av writers i Oslo, som var aktive i siste halvdel av 80-tallet. CEP stod for hoveddelen av all graffiti som ulovlig ble laget på t-banevogner, t-banestasjoner og andre vegger fra 1986 og ut tiåret. Blant medlemmene i CEP var kjente writere som grunnleggeren Raide, Shane, BigBen, Basic, Reach, Jaze, og Dar.

I 1986 skrev Aftenposten at «graffitigjengen Crime Empire bebuder en større offensiv denne vinteren mot Oslo Sporveiers togsett og t-banestasjoner». Avisen intervjuet Raide, Jaze, Shane og Dar i gruppen. De uttalte da at "Vi er sinte på Oslo Sporveier for at maleriene våre ikke får stå i fred. Vår kunst er like mye verdt som Edvard Munchs".

## Referanser


## Litteratur
* Holen, Øyvind; *Hiphop-hoder Fra Beat Street til bygde-rap* , Oslo 2004 ISBN 82-430-0342-8
* Høigård, Cecilie: *Gategallerier*, Valdres 2007, ISBN 978-82-530-3016-6
Nick Catanese

**Nick Catanese** (født 2. juli 1971) også kalt «The Evil Twin», er en amerikansk gitarist. Han var rytmegitarist i det amerikanske heavy metal bandet Black Label Society. Catanese spilte bare med Black Label Society live. Han sluttet i bandet i 2013. Han hadde en liten birolle i filmen *[[Rock Star]]* (2001).

## Referanser


## Eksterne lenker
* 
*
United Taggers

**United Taggers** (UT) var en graffitigruppe som opererte i Oslo i 1985.

I 1985 var hiphop noe helt nytt i Norge, og det var mange unge mennesker som var fascinert av fenomenet graffiti. I Oslo startet mange av disse ungdommene med tagging, før de gikk videre til å male piecer. Writeren Raide startet i 85 et stort nettverk av writere under navnet United Taggers. På det meste var det mellom 25 og 30 medlemmer i denne gruppen. Gruppens mål var å få sine tags plassert så mange steder som mulig. I graffitikulturen er dette en måte å skape seg et navn, før man går videre med å fokusere på å skape flotte kunstverk. Etter hvert ble UT omorganisert til den mindre og tettere organiserte gruppen Crime Empire.

## Litteratur
* Holen, Øyvind; *Hiphop-hoder Fra Beat Street til bygde-rap* , Oslo 2004 ISBN 82-430-0342-8
* Høigård, Cecilie: *Gategallerier*, Valdres 2007, ISBN 978-82-530-3016-6
Connecticuts flagg

**Connecticuts flagg** er blått med delstatens våpen i midten. Flagget er laget etter mønster av militære faner. Det ble først vedtatt innført 4. juli 1895, men da bare med referanse til at det flagg som hittil hadde vært i bruk, skulle fortsette som delstatens flagg. Først i 3. juni 1897 ble flagget nærmere beskrevet. 

Delstatens motto «*qui transtulit sustinet*» er påført flagget under våpenet. Mottoet har vært i bruk siden 1647 og viser til de første europeiske innvandrernes tiltro til at «*Han som brakte oss over vil opprettholde oss*».

## Litteratur
* Whitney Smith: *The Flag Book of the United States — The Story of the Stars and Stripes and the Flags of the Fifty States*, 1970
Ođđasat

***Ođđasat*** (norsk bokmål: *nyheter*) er et nyhetsprogram på samisk som har gått på NRK1 siden 2001. Programmet er på 14 minutter og sendes i 2019 hver ukedag seint på ettermiddagen. Programmet sendes også i Sverige (på SVT) og Finland (på Yle Fem).

Sendingen er en nordisk samproduksjon mellom NRK Sápmi, YLE Sápmi og SVT Sápmi, som alle leverer daglig innhold til sendingen. Hovedredaksjonen og sendested for Ođđasat er NRK Sápmi sin redaksjon i Karasjok. Programmet tekstes til norsk, svensk og finsk i de respektive landene programmet sendes.

## Historikk
6. september 2018 skapte NRK Sápmi nok en gang historie, når de introduserte den sørsamisk-talende programlederen Vaino Rensberg som anker for nyhetssendingen Ođđasat. Inntil da var det kun nordsamisk-talende som hadde vært programleder for sendingen. Daværende direktør for NRK Sápmi Mona Solbakk uttalte da:Jeg synes at det er så utrolig bra at vi endelig klarer å få til sørsamisk på «Ođđasat». Det er så viktig for oss at vi klarer å vise det mangfoldet vi har i Sápmi.Da NRK markerte 10-års jubileet for Ođđasat i 2011, uttalte daværende sametingspresident Egil Olli:"Ođđasat er en av de viktigste institusjonene for bevaringen og utviklingen av samisk språk og av det samiske samfunn."Samarbeidet om en felles nordisk-samisk TV-sending startet i 2000 mellom  NRK Sápmi og SVT. Det første *Ođđasat*-programmet ble sendt direkte den 20. august 2001 og gikk samsendt mellom NRK1 og SVT2.

Programmet ble åpnet av Prinsesse Märtha Louise.

Daværende sjef for NRK Sámi Radio, Nils Johan Heatta og kringkastingssjef Einar Førde var ildsjelene bak programmet.

Kringkastingssjefens beslutning om å etablere den nordisk-samiske samsendingen gjorde at Førde både fikk sin egen samiske joik og et monument på utsiden av NRK Sápmis redaksjonslokaler i Karasjok.

## Se også

* NRK Sápmi
* Studio Sápmi

## Referanser


## Eksterne lenker
* 
* NRK Sápmi
* Sameradion & SVT Sápmi
* YLE Sápmi
BigBen

:*For klokken i London, se [[Big Ben]].*

**Gjert Stensrud** (**BigBen**)  (født 26. april 1970) er en norsk graffitikunstner (writer). Han ble kjent i 1980-årene under pseudonymet og signaturen «*BigBen*» når han var blant pionerene i norsk graffiti.

Han startet sin graffitikarriere med å markere seg med tagging i 1984. Senere samme år ble han et aktivt medlem i graffitigruppen United Taggers (UT). Senere var han mest aktiv med å male piecer i 1985–1988, først som medlem av Crime Empire (CEP), senere som medlem av Da Rebel Alliance (DRA) og Da Federation (DFR). Han leverte også flere kunstverk på egen hånd i denne perioden.

Før han trakk seg tilbake i 1988 rakk han å skape eller medvirke til i underkant av hundre piecer. De fleste av disse var i Oslo-området, men han har også malt rundt 20 piecer i Østfold.

BigBen hadde et comeback i perioden 1994 til 1995, hvor han leverte mellom 20 og 25 piecer i Oslo-området. Han opererte utelukkende solo i 94-95, og malte ingenting sammen med sine gamle writerkolleger fra 1980-årene.

I dag maler BigBen graffiti i lovlige former. Han har malt mange piecer på lovlige vegger i Oslo.

Han maler i dag også graffiti-inspirert kunst, med blant annet spraymaling og akryl på lerret, og har stilt ut sin kunst på flere utstillinger.

## Referanser


## Litteratur
* Brochmann, Jo T.; *Tagging. En bok om stygt som pent*, Flamme Forlag, 2014, ISBN 978-82-02-31500-9
* Hein, Lærke; *Den Stora Nordiske Malebok*, København 2011 ISBN 9788799386338
* Ocht; *Oslo Graffiti*, Oslo 2009 ISBN 978-82-998137-0-9
* Holen, Øyvind; *Hiphop-hoder Fra Beat Street til bygde-rap*, Oslo 2004 ISBN 82-430-0342-8
* Høigård, Cecilie; *Gategallerier*, Valdres 2007, ISBN 978-82-530-3016-6
* Kristiansen, Roger, Pedersen, Dag; *Graffiti på norske vegger*, Oslo 1984, ISBN 82-7316-198-6
Whiz

**Whiz** er et pseudonym som ble benyttet av en norsk graffitikunstner (writer) (født i 1969), som først og fremst gjorde seg bemerket som såkalt tagger i norsk graffitis barndom. Sammen med sin faste makker BigBen var han blant de mest aktive «taggerne» i Oslo i perioden 1985 til 1986.

Whiz er ikke mest kjent for å produsere piecer, men han har blant annet medvirket til én offentlig kjent piece. Til gjengjeld klarte Whiz i løpet av kort tid å skape seg et navn i det norske hiphopmiljøet takket være sin aktive tagging.

## Litteratur
* Brochmann, Jo T.; *Tagging. En bok om stygt som pent*, Flamme Forlag, 2014, ISBN 978-82-02-31500-9
* Holen, Øyvind; *Hiphop-hoder Fra Beat Street til bygde-rap* , Oslo 2004 ISBN 82-430-0342-8
* Høigård, Cecilie: *Gategallerier*, Valdres 2007, ISBN 978-82-530-3016-6
Californias flagg

**Californias flagg** består av en hvit flaggduk med en rød stripe nederst. I flaggdukens hvite del er det plassert en ,bjørn gående på grønn grunn og i hjørnet øverst ved stangen en rød stjerne. Under bjørnen er flaggduken påført innskriften "California Republic". Flagget er i størrelsesforholdet 2:3.

Opphavet til Californias flagg ligger i det såkalte Bjørneflaggopprøret mot Mexico som i juni-juli 1846 erklærte California for selvstendig republikk under eget flagg. Opprørsrepublikken heiste eget flagg 14. juni 1846 og dette ble benyttet inntil 9. juli da USAs tropper tok kontroll over California. Flagget som ble heist i hovedstaden Sonoma 14. juni 1846 ble malt av William L. Todd. Bjørnen kom til etter forslag av Henry L. Ford og skal representere grizzly-bjørnen. Originalen gikk tapt under den store bybrannen i San Francisco i 1906 og det var en modifisert tegning som ble gjort til delstatens offisielle flagg 3. februar 1911. Også etter at flagget ble offisielt vedtatt varierte utførelsen av flagget. I 1953 ble det derfor nedfelt nærmere spesifikasjoner om flaggets enkeltheter. 

## Litteratur
* Whitney Smith: *The Flag Book of the United States — The Story of the Stars and Stripes and the Flags of the Fifty States*, 1970

## Eksterne lenker
* Flags Over California:  A history and guide fra State of California, Military Department
Floridas flagg

**Floridas flagg** er hvitt med et rødt andreaskors og med delstatens segl i midten. Flagget ble formelt vedtatt innført 8. november 1966, men har vært i bruk siden 6. november 1900. Før dette benyttet Florida et hvitt flagg med delstatsseglet i midten. Dette ble innført i 1868, men gitt tillegg av det røde korset i 1900. Flagget ble sist gang endret i detaljene i 1985.

Det røde andreaskorset på hvitt benyttes også i nabostaten Alabamas flagg. Der står det som et symbol for konføderasjonen, noe som også gjerne anføres for Floridas vedkommende, men som er mer omstridt. 

## Litteratur
* Whitney Smith: *The Flag Book of the United States — The Story of the Stars and Stripes and the Flags of the Fifty States*, 1970
Delawares flagg

**Delawares flagg** består av lys blågrå flaggduk med delstatens våpenskjold satt i en lys gul-brun spissrute (rombe) i flaggets midte. Langs dukens nedre kant står innskriften "DECEMBER 7, 1787". 

Flagget er laget etter modell av delstatens troppefaner fra borgerkrigen, mens blåfargen er hentet fra uniformsfargene som ble benyttet av delstatens tropper. Datoen 7. desember 1787 viser til at Delaware var først ute med å ratifisere den amerikanske grunnloven.  

Delawares flagg ble innført 24. juli 1913 og på nytt offisielt vedtatt 13. juni 1955. Bakgrunnen for dette doble offisielle vedtaket er at loven om flagget i 1953 falt ut under revisjon av delstatens offisielle lovbok. 

## Litteratur
* Whitney Smith: *The Flag Book of the United States — The Story of the Stars and Stripes and the Flags of the Fifty States*, 1970
Vardø videregående skole

**Vardø videregående skole**, samisk: *Várggáidt joatkkaskuvla*, er en skole i Finnmark. Førti prosent av elevene er borteboende, og på skolens elevhybler er det plass til 24.

## Referanser


## Eksterne lenker
* Skolens hjemmeside
Da Rebel Alliance

**Da Rebel Alliance** (DRA) var en organisert graffitigruppe i Oslo, som var aktive i siste halvdel av 80-tallet. Writeren BigBen var medlem av grupperingen.

Graffitigruppen Da Rebel Alliance er omtalt i Øyvind Holens bok, *Hiphop-hoder Fra Beat Street til bygde-rap* fra 2004, og Cecilie Høigårds bok, *Gategallerier* fra 2007.

## Litteratur
* Holen, Øyvind; *Hiphop-hoder Fra Beat Street til bygde-rap* , Oslo 2004 ISBN 82-430-0342-8
* Høigård, Cecilie: *Gategallerier*, Valdres 2007, ISBN 978-82-530-3016-6
Sotlav

**Sotlav** *(Umbilicaria havaasii)* er en lavart i slekten navlelav *(Umbilicaria)*. Laven har et enkelt, tynt thallus på opptil 10&nbsp;cm i diameter som er uregelmessig og oppfliset i kanten. Relativt løst, sentralt festet til underlaget, gjerne på stein. Svart ut mot kanten, lysere mot midten. Vanlig i kystfjellet nord til Nordland, ikke kjent i Troms og Finnmark.

## Litteratur
Krog, Hildur/Østhagen, Haavard/Tønsberg, Tor: *Lavflora. Norske busk- og bladlav*, Oslo 1994, ISBN 82-00-41445-0

## Eksterne lenker
*
Bengt Algotsson

**Bengt Algotsson** (født ca. 1330, død 1360) var en svensk ridder, riksråd, hertug av Halland og Finland og stattholder i Skåne.

Han var en av kong Magnus VII nærmeste rådgivere, og prøvde å styrke kongemakten mot Hansaen, kirken og den svenske høyadelen. Han ble derfor en populær skyteskive for høyadelen og kirken, som var misfornøyd med kongen. Etter et opprør på vegne av Erik Magnusson av Sverige ble Algotsson i en proklamasjon fra 17. oktober 1356 kalt «rikets skademann». Han flyktet til Danmark samme år, og kom ikke tilbake før etter Eriks død i 1359. 

Han ble overfalt og drept ved Rönneholms slott i 1360. Omstendighetene er uklare, men den svenske slektsforskeren Rasmus Ludvigsson, som levde på 1500-tallet, utpekte Karl Ulfsson (herre over Tofta) og Magnus Nilsson Røde som de skyldige.

## Referanser
Jesse Helms

**Jesse Alexander Helms jr.** (1921–2008) var en amerikansk politiker. Han representerte delstaten Nord-Carolina i det amerikanske Senatet fra 1973 til 2003. Han tilhørte Det republikanske parti.

Helms var formann i Senatets landbrukskomité fra 1981 til 1987 og Senatets utenrikskomité fra 1995 til 2001.

Helms var en polariserende politiker på ytterste høyrefløy. Han var blant de demokratene i sørstatene som sluttet seg til republikanerne etter «sekstiåtteropprøret». Han motarbeidet den afroamerikanske borgerrettsbevegelsen og brukte filibustertaktikk i Senatet mot å innføre Martin Luther King Day. Han var sørstatsbaptist og sluttet rekkene med det kristne høyre i amerikansk politikk i spørsmål om selvbestemt abort, homofili og sekularisering i allmennhet.

Som formann for Senatets utenrikskomité inntok han en hard linje overfor Kina og Cuba. Han var en sterk kritiker av FN, og tok til orde for at USA skulle melde seg ut. Han var en sterk støttespiller for Chiles diktator Augusto Pinochet.

I de senere år samarbeidet han med musikeren Bono og tidligere utenriksminister Madeleine Albright for bekjempelsen av aids i Afrika.

## Referanser


## Eksterne lenker
* 
*
Bjørn Frang

**Bjørn Frang** (født 6. februar 1941, død 31. mai 2019) var en norsk politiker, forfatter og lyriker fra Åsnes i Hedmark. Han satt i kommunestyret i Åsnes for Radikale Sosialister. Han var medlem av Norges Kommunistiske Parti fra 1960-tallet frem til dannelsen av Radikale Sosialister.

Han ble registrert i Politiets overvåkningstjenestes arkiver da han var fire år.

Frang var også kjent som en lokal «værprofet», som baserte seg på tegn fra naturen.

Han var med i tv-serien *[[Koht i kommunen]]* og i 2017 *[[Trygdekontoret]]*.

Frang døde på sykehuset i Elverum 31. mai 2019.

## Bibliografi
* *Rop fra mitt hjerte &ndash; dikt ([[1978]])
* *Finnskogen: der sagnene ennå lever* &ndash; ([[1993]])
* *Rød klut'' &ndash; dikt (2002)

## Referanser
Valentín Gómez Farías

**Valentín Gómez Farías** (født 14. februar 1781, død 5. juli 1858) var president i Mexico i flere perioder i 1830 og 1840-årene. Han var både født og oppvokst i Guadalajara hvor han også fullførte sin medisinutdanning i 1807.
Farías ble kjent for sin kamp for like rettigheter blant den meksikanske befolkningen samt å redusere den katolske kirkens makt og privilegier.

Gómez Farías metrostasjon ved Mexico bys metro er oppkalt etter Valentín Gómez Farías.

## Referanser


## Eksterne lenker
*
Korpsånd

**Korpsånd**, fra fransk ***esprit de corps***, er den følelsen av felles plikter og felles ansvar som knytter sammen medlemmene i en tropp, et offiserskorps og lignende.

Begrepet er spesielt relevant når det gjelder militære avdelinger. Siden Carl von Clausewitz etter Napoleonskrigene skrev *Vom Krige* («Om krig») om krig, så anses opprettholdelse av korpsånd som et av de fundamentale prinsipper i krig.

## Se også
* Kampånd

## Referanser
Claiborne Pell

**Claiborne de Borda Pell** (1918–2009) var en amerikansk politiker fra Det demokratiske partiet. Han var medlem av det amerikanske senatet fra 1961 til 1997, innvalgt fra delstaten Rhode Island. Han var formann for senatets utenrikskomité fra 1987 til 1995.

Pell var sønn av kongressmannen Herbert Claiborne Pell, Jr., og tilhørte en familie med mange politikere. Han studerte historie ved Princeton University og Columbia University, og tjenestegjorde i den amerikanske kystvakten og kystvaktreserven. Fra 1945 til 1952 arbeidet han i den amerikanske utenrikstjenesten, og var stasjonert i Tsjekkoslovakia, Italia og Washington.

Han tok initiativ til en støtteordning for studenter, Pell Grant, og til opprettelsen av National Endowment for the Arts og National Endowment for the Humanities.

## Referanser


## Eksterne lenker
* 
*
Samtale

**Samtale** er en kommunikasjon med ord, hvor to eller flere personer snakker sammen.
Samtaler er viktig for at mennesker skal forstå hverandre, og at vi skal få beskrive hva vi tenker og føler.

## Ulike typer samtaler
* **[[Dialog]]** – hvor hver av partene i tillegg til å formidle eget budskap, synspunkter, tanker og følelser, lytter til motparten. Dialogen er karakterisert ved at man i utgangspunktet har en prinsipiell vilje til å la seg påvirke av hva motparten sier og la seg forandre av det motparten sier.
* **[[Debatt]]** – en form for verbal brytekamp eller slåsskamp hvor målet er å vinne tilhørernes tilslutning til egen overbevisning.
* **[[Diskusjon]]** – en samtale hvor målet i alle fall til dels er å få fram sitt eget syn på en sak best mulig og vinne motstanderens tilslutning til eller underkastelse under denne
* **Krangel** – en følelsesladet diskusjon som involverer følelser av motvilje mot motparten og motpartens synspunkter. Sammenlignet med diskusjonen dominerer de emosjonelle elementene i en krangel.
* **Småprat** – hvor samtaleemnet ikke nødvendigvis er viktig, men hvor fellesskapet, relasjonen, samværet og kontakten eller kontaktsøkningen mellom de samtalende partene er selve funksjonen og hensikten med samtalen. Typiske tema er i norsk sammenheng *været* eller når bussen kommer.
* **Fortrolig samtale** – for eksempel mellom nære venner, eller mellom en psykiater/terapeut/lege og en klient eller mellom prest/sjelesørger og den sjelesorgsøkende. 
* **Minglesamtale** er «samtaler mellom mennesker som ikke kjenner hverandre spesielt godt, og emnene man snakker om påvirkes av dette».

## Samtalekunst i antikken og i den etterefølgende europeiske tradisjon
I den vestlige verdens akademiske tradisjon, med røtter antikkens Hellas, har samtalekunst blitt regnet som en av de sju frie kunster, ved siden av blant annet retorikk. Mens *retorikk* dreiere seg om talekunst og veltalenhet, handler samtalekunsten – *[[dialektikk]]en* om å føre dialoger. Dialogen har en annen funksjon og hensikt en den retoriske talen, og retorikk og dialektikk (samtalekunst) er således to forskjellige ting.

## Referanser
Meterstokk

En **meterstokk** er et leddelt lengdemål basert på metersystemet. Lengdemål som i stedet, eller i tillegg, er inndelt i tommer kalles **tommestokk**.

Meterstokker er ofte laget av tre eller plast, og med metall- eller plastikkledd slik at de kan foldes sammen. Vanlig lengde på en meterstokk laget for det europeiske markedet er enten 1 eller 2 meter. Metriske meterstokker er som regel delt inn med streker for hver millimeter (1000 per meter) og tallmarkering for hver centimeter (100 per meter), med tall oppgitt enten i centi- eller millimeter.

## Historie
I 1883 oppfant en svensk ingeniør som het Karl-Hilmer Johansson Kollén opp «tumstocken» for å hjelpe Sverige å konvertere til det metriske systemet. Karl Hilmers bedrift heter i dag Hultafors, og siden starten i 1883 har de til sammen produsert så mange meterstokker at de ville gå 10 ganger rundt jordkloden.

## Se også
* Linjal
* Vinkelhake
* Vaterpass
* Målebånd

## Referanser


## Eksterne lenker
*
Messinglav

**Messinglav**, eller **vanlig messinglav** *(Xanthoria parietina)* er en lavart i slekten messinglaver *(Xanthoria)*. Thallus (plantelegemet) er mer eller mindre rosettdannende med ofte kraftig guloransje overflate. Lober (utløpere på thallus) fra 2 til 5 mm brede. Apothecier (fruktlegemer) på oversiden ofte tallrike inn mot midten av thallus. Vanlig i lavere strøk i Norge, sparsom i fjellet og i Troms/Finnmark.

## Litteratur
Krog, Hildur/Østhagen, Haavard/Tønsberg, Tor: *Lavflora. Norske busk- og bladlav*, Oslo 1994, ISBN 82-00-41445-0

## Eksterne lenker
*
Vidar Helgesen

**Vidar Helgesen** (født 1968) er en norsk diplomat og politiker (H). Han var fra 2013 til 2015 statsråd og stabssjef ved Statsministerens kontor i Erna Solbergs regjering med ansvar for EØS-saker og Norges forhold til EU. Fra 2015 til 2018 var han Norges klima- og miljøminister. Fra 2021 var han direktør i den svenske Nobelstiftelsen.

## Familiebakgrunn og utdannelse
Helgesen har aner fra Gildeskål i Nordland, ble født i Bodø, og vokste opp på Nøtterøy i Vestfold. Han er cand.jur. fra Universitetet i Oslo fra 1998 og praktiserte som advokatfullmektig i Wiersholm, Mellbye & Bech i Oslo i 2001. I 1999 ble han opptatt ved Utenriksdepartementets aspirantkurs. 

## Politisk og diplomatisk arbeid
Han var medlem av sentralstyrene i Norges Gymnasiastsamband 1987–1989 og Unge Høyre 1989–1991, og ledet Operasjon Dagsverk 1987–1988. En periode var han også nestleder i Oslo Unge Høyre. I 1994 ledet han også Høyres kampanje foran folkeavstemningen om norsk EU-medlemskap. Helgesen var redaktør for boken *[[Partiet, makten og staten]]* fra 1995 og redaksjonssekretær i *[[Tidens tegn (tidsskrift)|Tidens tegn]]* 1996–1998. Han har publisert flere artikler om folkerett og fredsmegling.

Han var spesialrådgiver i det internasjonale Røde Kors i Genève 1998–2001 og statssekretær i Utenriksdepartementet 2001–2005, hvor han blant annet arbeidet med Erik Solheim for å bidra til fredsprosessen på Sri Lanka. 

Helgesen ble utnevnt til Norges klima- og miljøminister i Erna Solbergs regjering 16. desember 2015. Fra 16. oktober 2013 til 16. desember 2015 var han statsråd og stabssjef ved Statsministerens kontor med ansvar for EØS-saker og Norges forhold til EU.

Helgesen var generalsekretær i International Institute for Democracy and Electoral Assistance (International IDEA) i Stockholm 2006–2013.

Han var direktør for den svenske Nobelstiftelsen fra januar 2021.  I november 2023 ble han utnevnt til sjef for FNs internasjonale havkommisjon.

## Utmerkelser
Helgesen ble i 2016 tildelt Kong Harald Vs jubileumsmedalje 1991–2016.
## Referanser


## Eksterne lenker
* 
* 
* 
*  Statsråd Vidar Helgesens profil hos regjeringen.no
AVYO

**AVYO** er et fagforbund som organiserer personer med yrkestilknyttning til og ansatte i arbeids- og velferdsetaten og Helfo. Forbundet ble etablert i 1950, har vel 5 700 medlemmer og er tilknyttet Yrkesorganisasjonenes Sentralforbund.

Leder er Øyvind Hov Randmæl.

## Referanser


## Eksterne lenker
* 
*
G (andre betydninger)

**G** er den syvende bokstaven i det latinske alfabetet, se G.

**G** kan også være:

* **g** er symbolet for gram i SI-systemet.
* ***g*** er i fysikken symbolet for tyngdeakselerasjonen.
* **g** er i musikken den femte tonen, kvinten, i c-dur og c-moll.
* **G** er symbolet for SI-prefikset giga.
* ***G*** er symbolet for gravitasjonskonstanten.
* På biler er **G** nasjonalitetsmerket for Gabon.
* **G** er forkortelse for grunnbeløpet i folketrygden.
* **G** er et utested i Tromsø
* MPAAs sensursystem (**G**) &ndash; G &ndash; General audiences: Alle kan se filmer.

Se også: Liste over forkortelser: G
H (andre betydninger)

**H** er den åttende bokstaven i det latinske alfabetet, se H.

Det finnes også en kyrillisk bokstav av samme utseende, **Н**, se Н.

**H** kan også være:

* **H** er det kjemiske symbolet for grunnstoffet hydrogen.
* **h** er symbolet for SI-prefikset hekto.
* **H** er symbolet for henry i SI-systemet.
* På biler er **H** nasjonalitetsmerket for Ungarn (engelsk: **H**ungary; fransk: **H**ongrie).
* **H** er også forkortelsen for partiet Høyre.
* **H** er også tegnet for den sjette noten av oktaven i en diatonisk skala i det  tyske noteringssystemet.
* **H** betyr også Høyder
William Tecumseh Sherman

**William Tecumseh Sherman** (født 8. februar 1820, død 14. februar 1891) var en amerikansk general, og etter den amerikanske borgerkrigen øverstkommanderende for den amerikanske hær. 

Sherman gjorde seg først og fremst bemerket som general under borgerkrigen med sin «marsj til havet». Fra Tennessee førte han i 1864 sin hær ned gjennom Georgia, hvor han inntok Atlanta, som var et av sydstatenes viktigste knutepunkter. Beleiringen og det etterfølgende slaget om Atlanta er udødeliggjort i boken og filmen *[[Tatt av vinden]]*. Etter Atlanta var falt, fortsatte han østover og nådde like før jul 1864 Atlanterhavet. Underveis gjorde han seg både fryktet og forhatt blant sydstatenes borgere ved å etterlate seg et bredt belte av ødeleggelse. Han gikk ikke bare etter den svinnende motstanden fra sydstatshæren, men også etter å ødelegge infrastruktur og matproduksjon.

Etter den amerikanske borgerkrigen ble Sherman utnevnt til øverstkommanderende for den amerikanske hæren. I denne egenskapen var han en av hjernerne bak den endelige nedkjemping av indianerne, hvor han fulgte den samme hensynsløse taktikken som mot sydstatene.

## Referanser
Manuel Robles Pezuela

**Manuel Robles Pezuela** (født 23. mai 1817, død 23. mars 1862) fungerte som president mellom den 24. desember 1858 og den 21. januar 1859 under Mexicos reformkrig. Han deltok også ved «Cerro Gordo» slaget under den meksikansk-amerikanske krigen som sjef for ingeniørtroppene.
Bibliotekarforbundet

**Bibliotekarforbundet** er et fagforbund for bibliotekarer som organiserer medlemmer i både offentlig og privat sektor. Forbundet ble etablert i 1993 og har vel 1 800 medlemmer (2019). Fra 1. januar 2018 er Bibliotekarforbundet medlem av Unio, etter tidligere å ha vært tilknyttet YS (2001-2017) og AF.

Forbundsleder i landsmøteperioden 2017–2020 er Jannicke Røgler, som fra 1.1.2020 blir avløst av nestlederen Veronicha Angell Bergli. Tidligere forbundsledere er Randi Rønningen, Siri Sjursen, Monica Deildok og Margunn Haugland.

Forbundet gir ut tidsskriftet *Bibliotekaren*; redaktør fra 1993 til 2019 var Erling Bergan. Han ble i 2019 etterfulgt av Embret Rognerød.

## Referanser


## Eksterne lenker
* 
*
Det norske maskinistforbund

**Det norske maskinistforbund** (**DNMF**) er et partipolitisk uavhengig fagforbund som ble etablert i 1902 og  dag har rundt 6600 medlemmer innen maritime og tekniske yrker, sjø- og landansatte i offentlig- og privat sektor. Fra 2014 har DNMF vært tilsluttet Unio.

DNMFs medlemmer jobber hovedsakelig innenfor internasjonal- og innenriks skipsfart, olje- og gassutvinning, samt i en rekke landbaserte virksomheter.

Forbundets medlemsblad er *[[Maritim Logg]]*, og er et fellesorgan med Norsk Sjømannsforbund (NSF) og Norsk Sjøoffisersforbund (NSOF).

## Ledelse
Landsmøtevalgt forbundsleder 2019–2022 er Jarl Gunnar Faksvåg . Fast ansatt Administrerende direktør er Hege-Merethe Bengtsson.

## Andre forbund for sjøansatte
* Norsk Sjømannsforbund
* Norsk Sjøoffisersforbund
* Fellesforbundet for sjøfolk
* Energiforbundet SAFE

## Referanser


## Eksterne lenker
* 
*
Finansforbundet

**Finansforbundet** er et partipolitisk uavhengig fagforbund for ansatte i finans og teknologi, med om lag 36 000 medlemmer per 2025. De er den største fagforeningen i finansbransjen. Forbundet er tilknyttet Nordiske Finansansattes Union (NFU) og Union Network International (UNI).

Forbundet jobber for at ansatte i finans og teknologi skal få bedre lønnsvilkår, riktig kompetanse og en attraktiv arbeidsplass.

Leder er Vigdis Mathisen (DNB). Hun ble første gang valgt som ny forbundsleder på Finansforbundets landsmøte på Gardermoen 14. november 2019, og gjenvalgt i 2022 og 2025. Arne Fredrik Håstein (Storebrand) er nestleder. Runar Wilhelm Henriksen er direktør.

Som samfunnsaktør arbeider Finansforbundet for trygge arbeidsplasser og en bærekraftig næring. I lønnsoppgjørene forhandler de på vegne av medlemmene, og er en tydelig stemme i den offentlige debatten.

Medlemmer i Finansforbundet får blant annet tilbud om stipend og videreutdanning, gratis advokathjelp og representasjon i perioder med omstilling.

Finansfokus er Finansforbundets medlemsmagasin. I tillegg til eget nettsted sendes magasinet på papir til medlemmene fire ganger i året.

## Referanser


## Eksterne lenker
* 
* 
*  Det tekniske beregningsutvalget for inntektsoppgjørene
Helen Wills Moody

**Helen Newington Wills** (gift *Moody* senere *Roark*, mest kjent som *Helen Wills Moody*, født 6. oktober 1905 i California, død 1. januar 1998) var en amerikansk kvinnelig tennisspiller.

Wills regnes av mange ved siden av Suzanne Lenglen for å være tidenes fremste kvinnelige tennisspiller, hun vant totalt 33 Grand Slam-titler mellom 1922 og 1938 hvorav 19 single-titler. I Sommer-OL 1924 i Paris vant hun olympisk gull i både single og double.

## OL-medaljer
* 1924  Paris -  **Gull**  i tennis, single  USA 
* 1924  Paris -  **Gull**  i tennis, double (sammen med Hazel Wightman)  USA

## Grand Slam-titler
*  **[[Wimbledon (tennis)|Wimbledon]]:**
** Double damer – 1924 (sammen med Hazel Wightman)
** Single damer – 1927 (hun beseiret Lilí Álvarez med 6-2 6-4 i finalen)
** Double damer – 1927 (sammen med Elizabeth Ryan)
** Single damer – 1928 (hun beseiret Lilí Álvarez med 6-2, 6-3 i finalen)
** Single damer – 1929 (hun beseiret Helen Hull Jacobs med 6-1, 6-2 i finalen)
** Mixed double – 1929 (sammen med Frank Hunter)
** Single damer – 1930 (hun beseiret Elizabeth Ryan med 6-2, 6-2 i finalen)
** Double damer – 1930 (sammen med Elizabeth Ryan)
** Single damer – 1932 (hun beseiret Helen Hull Jacobs med 6-3, 6-1 i finalen)
** Single damer – 1933 (hun beseiret Dorothy Round med 6-4, 6-8, 6-3 i finalen)
** Single damer – 1935 (hun beseiret Helen Hull Jacobs med 6-3, 3-6, 7-5 i finalen) 
** Single damer – 1938 (hun beseiret Helen Hull Jacobs med 6-4, 6-0 i finalen)
*  **[[French Open|Franske mesterskapet]]:**
** Single damer – 1928 (hun beseiret Eileen Bennett med 6-1, 6-2 i finalen)
** Single damer – 1929 (hun beseiret Simone Mathieu med 6-3, 6-4 i finalen)
** Single damer – 1930 (hun beseiret Helen Hull Jacobs med 6-2, 6-1 i finalen)
** Double damer – 1930 (sammen med Elizabeth Ryan)
** Single damer – 1932 (hun beseiret Simone Mathieu med i 7-5, 6-1 finalen)
*  **[[US Open (tennis)|Amerikanske mesterskapet]]:**
** Double damer – 1922 (sammen med Marion Zinderstein Jessup)
** Single damer – 1923 (hun beseiret Molla Mallory med 6-2, 6-1 i finalen)
** Single damer – 1924 (hun beseiret Molla Mallory med 6-1, 6-3 i finalen)
** Double damer – 1924 (sammen med Hazel Wightman)
** Mixed double – 1924 (sammen med Vincent Richards)
** Single damer – 1925 (hun beseiret Kitty McKane med 3-6 6-0 6-2 i finalen) 
** Double damer – 1925 (sammen med Mary Browne)
** Single damer – 1927 (hun beseiret Betty Nuthall med 6-1, 6-4 i finalen)
** Single damer – 1928 (hun beseiret Helen Hull Jacobs med 6-2, 6-1 i finalen)
** Double damer – 1928 (sammen med Hazel Wightman)
** Mixed double – 1928 (sammen med Jack Hawkes)
** Single damer – 1929 (hun beseiret P. H. Watson med 6-4, 6-2 i finalen)
** Single damer – 1931 (hun beseiret F. Whittingstall med 6-4, 6-1 i finalen)

## Referanser


## Eksterne lenker
* 
* 
* 
*
Mandal kantori

**Mandal Kantori** er et kor tilknyttet Mandal menighet i Mandal, Vest-Agder. 

Koret ble stiftet i 1988 og har idag rundt 40 medlemmer. Koret bidrar jevnlig i høymesser, aftensang og annet menighetsarbeid. I tillegg gis egne konsertfremføringer, og koret deltar med jevne mellomrom i felleskonserter med Kristiansand Symfoniorkester og andre kor i Agder.

Koret er dirigert av Andrew Wilder, tidligere kantor i Kristiansand domkirke. 

## Et utvalg av klassiske konsertfremførelser
Mozarts Requiem (tre ganger, dirigenter Marianne Sødal Misje, Terje Mikkelsen og Rolf Gupta)

Beethovens Messe i C-dur (dirigent Peter Szilvay)

Faures Requiem (to ganger, dirigenter Tormod Lindland og Andrew Wilder)

Anton Bruckners Messe i E-moll (dirigent Bjørn Sagstad)

Verdis Requiem (dirigent Terje Kvam)

Brahms' Ein Deutches Requiem (to ganger, dirigenter Olaf Henzold og Andrew Wilder)

Beethovens 9. Symfoni (dirigent Giordano Bellincampi)

Gounod's St. Cecilia-messe (dirigent Günter Voss)

Egil Hovlands kirkeopera "Fange og fri" (dirigent Terje Boye Hansen)

Deltagelse ved åpningen av Kristiansands nye konserthus Kilden i 2012 med verk fra Aida, Carmen, Evita, Les Miserables og flere, TV-overført i sin helhet på Norsk rikskringkasting. Dirigent Rolf Gupta.

## Utgivelser
*I 1998 gav koret ut CD-platen «Guds rike er til».
*I forbindelse med 20-årsjubileet i 2008 gav koret ut CD-platen «Kildevang».

## Turneer
Kina (Beijing og Shanghai) 2004

Frankrike (Paris) 2005, inkludert fremførelse av Faures Requiem i L’eglise de la Madeleine

Italia (Riva del Garda) 2008

Østerrike (Wien) 2011, inkludert en konsert i Stephansdom

Frankrike (Toulon og Aix-en-Provence) 2014

Polen, Krakow 2024 

## Eksterne lenker
*
Norges Banks Funksjonærforbund

**Norges Banks Funksjonærforbund** (**NBFF**) var et fagforbund som organiserte ansatte i Norges Bank, og i enheter utskilt fra Norges Bank, slik som NOKAS, Det Norske Myntverket, ERGO og SSB. NBFF var tilknyttet Yrkesorganisasjonenes Sentralforbund. Forbundet fusjonerte i 2014 med Finansforbundet.

Forbundet utga medlemsbladet *Vår bank* inntil 1978 og *Forbundsnytt* fra 1947 til 2014.
Forbundsleder var Jan Erik Martinsen.

## Referanser
Tsjortkiv

**Tsjortkiv** (ukrainsk: Чортків; polsk: Czortków) er en by i Ternopil oblast i det vestlige Ukraina. Byen er hovedstad i Tsjortkivski rajon. Byen har rundt 30&nbsp;000 innbyggere. Tsjortkiv ligger ved Seretelven.

## Referanser


## Eksterne lenker
*
Lynus-klubben

**Lynus-klubben** er en supporterklubb for Fotballklubben Lyn

## Visjon
Lynus–klubbens visjon er at barn og unge skal få et sunt og nært forhold til idrett og fotball. 

Lyn Oslo arrangerer ca. 100 nærmiljøaktiviteter og skolebesøk hvert år hvor barn og unge står i fokus. Lynus–klubben har derfor en sentral rolle i klubbens satsing utenfor banen. 

## Smart Club
Med finansiering fra Smart Club, generalpartner til Lyn Oslo, fikk Lynus–klubben sett dagens lys. Smart Club har finansiert blant annet innmeldingsgaven til Lynus–medlemmer.  

## A–Tex Promotion
Lynus–klubben driftes av A–Tex Promotion AS i Herning, Danmark. A–Tex Promotion har lang erfaring med barneklubber. Konseptet rundt barneklubber er bygget opp etter modell fra Ulveklubben til FC MidtJylland fra Danmark og Gnagisklubben til AIK fra Sverige.
Hawaiis flagg

**Hawaiis flagg** består av striper i hvitt, rødt og blått med Storbritannias flagg i øvre hjørne ved stangen. Flagget er basert på det selvstendige Kongeriket Hawaiis flagg fra 1816. Flagget er i størrelsesforholdet 1:2.

Storbritannias flagg (The Union Jack) kom inn som symbol for Hawaii ved at Kong Kamehameah I i 1793 mottok et unionsflagg fra den britiske oppdageren George Vancouver. Fram til 1816 benyttet Hawaii Storbritannias flagg som sitt eget, både i versjonen fra før unionen med Irland og i den versjonen som fulgte som følge av innføringen av patrikskorset, det vil si den versjon vi kjenner i dag. Fra 1816 av ble flagget endret slik at flaggduken fikk striper i rødt, hvitt og blått. Dette ble videreført da Hawaii kom under USA som territorium fra 1898 av og har blitt offisielt bekreftet gjentatte ganger.

Stripene i flaggduken forklares å representere de åtte øyene i Hawaii-gruppen: Hawaii, Maui, Kaho‘olawe, L&#257;na‘i, Moloka‘i, O‘ahu, Kaua‘i og Ni‘ihau.

## Litteratur
* Whitney Smith: *The Flag Book of the United States — The Story of the Stars and Stripes and the Flags of the Fifty States*, 1970

## Eksterne lenker
*
Lærernes Yrkesforbund

**Lærernes Yrkesforbund** (LY) er et fagforbund som ble etablert i 1911, da som *Sjømannsskolenes Lærerforening*. Nåværende navn fra 1987, da forbundet skiftet fra *Maritim Lærerforening*. Forbundet organiserer faglærere, annet personell og studenter innenfor grunnskole, videregående skole og høgskole, og er fra 2017 tilsluttet Delta. Forbundet organiserer særlig mange lærere innenfor maritim utdanning.

Forbundsleder er Janne Maria Øksnes.

## Referanser


## Eksterne lenker
* 
*
Sveits rundt

**Sveits rundt** (fr.: *Tour de Suisse*) er et etapperitt på sykkel over 10-12 etapper. Rittet arrangeres i juni og er derfor, som Critérium du Dauphiné, viktig i oppkjøringen til Tour de France.

## Vinnere

## Norske etappevinnere
Alexander Kristoff vant 5. etappe i Sveits rundt 2013 og Andreas Leknessund vant 2. etappe i 2022.

## Eksterne lenker
*
Lucas Alamán

**Lucas Ignacio José Joaquín Pedro de Alcántara Juan Bautista Francisco de Paula Alamán y Escalada** (født 18. oktober 1792, død 2. juni 1853) var en meksikansk forsker, forfatter, politiker og historiker. I 1821, før Mexicos uavhengighet, var Alamán representert i Cádiz Cortes. Senere samme år, ble Mexico uavhengig fra Spania.

## Referanser